2023.9.12.
HU
Az Európai Unió Hivatalos Lapja
C 322/9
A címkéket úgy kell elhelyezni, hogy újrafelhasználásra ne legyenek alkalmasak.
Az oltalom alatt álló földrajzi jelzés logója:
4.
A földrajzi terület tömör meghatározása A „Cecina de León” előállításának földrajzi területe kizárólag León tartomány.
5.
Kapcsolat a földrajzi területtel A földrajzi terület és a „Cecina de León” közötti kapcsolat a termék hírnevén és a termék sajátos jellemzőin alapul.
Jellegzetes színű, márványos, lédús és zamatos, enyhén rostos állagú, és olyan jellegzetes füstös aromával rendelkező húskészítmény, amely megkülönbözteti a más területekről származó cecinától.
Sajátosságai miatt a körülhatárolt földrajzi területen régóta folytatott hagyományos előállítása során jelentős hírnevet szerzett.
A következő példák a „Cecina de León” hírnevét bizonyítják.
2013. október 28-án az RTVE spanyol állami televíziós csatorna a Leónról és annak agrár-élelmiszeripari termékeiről szóló Un país para comérselo (Egy ország, ahol jókat ehetünk) című műsort sugározta 36 percben.
A műsorban különböző olyan ételek receptjeit mutatták be, amelyek egyik összetevője a „Cecina de León”, és kiemelték a termék sajátos jellemzőit.
2021. június 29-én egy másik RTVE program, az España Directo (Spanyolország élőben) az előállítási folyamatot és a termék jellemzőit ismertette.
Mindkét program elérhető a https://www.rtve.es/ oldalon.
Az utazással és gasztronómiával foglalkozó egyéb magazinok, például a Traveler és a Cocina y vino kiemelik a „Cecina de León” hírnevét mind nemzeti, mind nemzetközi szinten.
A Travelerben 2017. október 13-án megjelent, „Why Leon as the Capital of Gastronomy 2018” (Miért León legyen 2018 gasztronómiai fővárosa) című cikk szerint: „Az a helyzet, hogy a »León márka« egy ideje Spanyolországon kívül is ismert.
Az olyan termékek, mint a Leónból származó chorizo, cecina és egyes sajtfélék a világ olyan távoli sarkaiban is hírnévre tettek szert, mint Hongkong, Róma, és a Karibi térség.”
A Cocina y vino folyóirítban 2020. december 20-án megjelent, „Mit esznek Spanyolországban karácsonykor?” című cikk a hagyományos spanyol ételeket veszi sorra, és a „Cecina de León”-t is megemlíti: „Előételként sajtokat, vagy marhahúsból készült cecinát szolgálnak fel, ami Leónra különösen jellemző”.
2018-ban, amikor León elnyerte a „Spanyolország gasztronómiai fővárosa” címet, a „Cecina de León” „A világ legnagyobb cecina darabja” címmel bekerült a Guinness Rekordok Könyvébe.
Ezenkívül a „Cecina de León” két éven keresztül elnyerte a rangos Great Taste Awards nemzetközi verseny legnagyobb díját; 2020-ban két és három csillagot, 2021-ben pedig három csillagot kapott.
A „Cecina de León” termelői nemzeti és nemzetközi vásárokon vesznek részt, ahol népszerűsítik a cecina hírnevét.
Ezek közé tartozik a barcelonai Alimentaria, a madridi Gourmet Salon és Meat Attraction, valamint a párizsi SIAL kiállítás és a németországi Anuga vásár.